
注讬专讜讘讬谉 讬讘 注"讘 - 驻讬专讜砖 砖讟讬讬谞讝诇抓

讛讻讗 讘诪讗讬 注住拽讬谞谉 讚讗讬转 诇讬讛 讙讬讚讜讚讬 [讻讗谉 讘诪讛 讗谞讜 注讜住拽讬诐 砖讬砖 诇讛 诇讞爪专 砖专讬讚讬 驻住讬诐] 诪讻讗谉 讜诪讻讗谉 讜诇讗 谞驻专爪讛 讘诪诇讜讗讛. (专"讞, 专讬"祝).


讗 讗诪专 专讘 讬讛讜讚讛: 诪讘讜讬 砖诇讗 谞砖转转驻讜 讘讜 讗谞砖讬 讛诪讘讜讬 讘注讬专讜讘 讜讗住讜专 诇讛诐 诇讟诇讟诇 讘讜 讘砖讘转, 讘讻诇 讝讗转, 讗诐 讛讻砖讬专讜 (转讬拽谞讜) 讘诇讞讬 砖讛谞讬讞 讘驻转讞讜, 讛讝讜专拽 诇转讜讻讜 诪专砖讜转 讛专讘讬诐 鈥� 讞讬讬讘, 砖讻谉 讚讬谞讜 讻诪讞讬爪讛 讜讚讬谉 讛讞爪专 讻专砖讜转 讛讬讞讬讚 讙诪讜专讛, 讜讗诐 讛讻砖讬专讜 (转讬拽谞讜) 讘拽讜专讛 鈥� 讛讝讜专拽 诇转讜讻讜 驻讟讜专, 砖讗讬谉 讛拽讜专讛 讗诇讗 诪砖讜诐 讛讬讻专, 讜讗讬谞讛 讬讻讜诇讛 诇讛讬讞砖讘 讻诪讞讬爪讛 讛注讜砖讛 讗转 讛诪讘讜讬 专砖讜转 讛讬讞讬讚.


诪转拽讬祝 诇讛 [诪拽砖讛 注诇讬讛] 专讘 砖砖转: 讟注诪讗 [讛讟注诐] 讚讜拽讗 砖诇讗 谞砖转转驻讜 讘讜, 讛讗 [讛专讬 讗诐] 谞砖转转驻讜 讘讜 鈥� 讗驻讬诇讜 讛讻砖讬专讜 讘拽讜专讛 谞诪讬 [讙诐 讻谉] 讞讬讬讘?! 讗讜诇诐 讚讘专 讝讛 讗讬谞讜 诪转拽讘诇 注诇 讛讚注转, 砖讛专讬 讗驻砖专 诇砖讗讜诇: 讜讻讬 讻讻专 讝讜 砖讘讛 谞砖转转驻讜 讛砖讻谞讬诐 讻砖注砖讜 讗转 砖讬转讜祝 讛诪讘讜讬 讘诇讗 砖讬谞讜讬 讘诪讞讬爪讜转讬讜 注砖讛 讗讜转讜 专砖讜转 讛讬讞讬讚 讗讜 专砖讜转 讛专讘讬诐?


讜讛转谞讬讗 [讜讛专讬 讘诪驻讜专砖 砖谞讬谞讜 讘讘专讬讬转讗]: 讞爪讬专讜转 砖诇 专讘讬诐 讜诪讘讜讗讜转 砖讗讬谞谉 诪驻讜诇砖讬谉, 讘讬谉 注讬专讘讜 讜讘讬谉 砖诇讗 注讬专讘讜 鈥� 讛讝讜专拽 诇转讜讻谉 诪转讜讱 讘转讬 讛讞爪专 讞讬讬讘, 讛讬驻讱 讚讘专讬 专讘 讬讛讜讚讛!


讗诇讗 讗讬 讗讬转诪专 讛讻讬 讗讬转诪专 [讗诐 谞讗诪专 讻讱 谞讗诪专 讛讚讘专] 讗诪专 专讘 讬讛讜讚讛: 诪讘讜讬 砖讗讬谞讜 专讗讜讬 诇砖讬转讜祝 讻诇讜诪专 诪讘讜讬 诪驻讜诇砖, 讗诐 讛讻砖讬专讜 讘诇讞讬 讛讝讜专拽 诇转讜讻讜 讞讬讬讘 砖讛诇讞讬 谞讞砖讘 讻诪讞讬爪讛 砖诇讬砖讬转, 讜讻讬讜谉 砖讛诪讘讜讬 住讙讜专 诪砖诇砖讛 爪讚讚讬诐 讛专讬讛讜 讻专砖讜转 讛讬讞讬讚. 讗诐 讛讻砖讬专讜 讘拽讜专讛 鈥� 讛讝讜专拽 诇转讜讻讜 驻讟讜专.


讗诇诪讗 拽住讘专 [诪讻讗谉 砖住讘专]: 诇讞讬 诪砖讜诐 诪讞讬爪讛 讜拽讜专讛 诪砖讜诐 讛讬讻专, 讗讘诇 讗讬谞讛 讞砖讜讘讛 讻诪讞讬爪讛. 讜讻谉 讗诪专 专讘讛: 诇讞讬 诪砖讜诐 诪讞讬爪讛 讜拽讜专讛 诪砖讜诐 讛讬讻专. 讜专讘讗 讗诪专: 讗讞讚 讝讛 讜讗讞讚 讝讛 诪砖讜诐 讛讬讻专.


讗讬转讬讘讬讛 [讛拽砖讛 诇讜] 专' 讬注拽讘 讘专 讗讘讗 诇专讘讗 诪诪讛 砖砖谞讬谞讜: 讛讝讜专拽 诪专砖讜转 讛专讘讬诐 诇诪讘讜讬, 讬砖 诇讜 诇讞讬 鈥� 讞讬讬讘, 讗讬谉 诇讜 诇讞讬 鈥� 驻讟讜专, 谞诪爪讗 砖讛诇讞讬 谞讞砖讘 诪讞讬爪讛 讙诪讜专讛!


注谞讛 诇讜: 讛讻讬 拽讗诪专 [讻讱 讗诪专, 讛转讻讜讜谉] 讗诐 讛诪讘讜讬 讛讬讛 住转讜诐 讻讱 砖讗讬谞讜 爪专讬讱 讗诇讗 诇讞讬 诇讛转讬专讜 讻讬讜谉 砖讬砖 诇讜 讻讘专 砖诇砖 诪讞讬爪讜转, 讜诪讚讬谉 讛转讜专讛 讛专讬 讛讜讗 专砖讜转 讛讬讞讬讚 讙诪讜专讛, 诇讻谉 讛讝讜专拽 诇转讜讻讜 诪专砖讜转 讛专讘讬诐 鈥� 讞讬讬讘, 讗讜诇诐 讗诐 讛讬讛 爪专讬讱 转讬拽讜谉 讘诇讞讬 讜讚讘专 讗讞专 砖讛讬讜 讘讜 专拽 砖转讬 诪讞讬爪讜转 鈥� 讛讝讜专拽 诇转讜讻讜 驻讟讜专, 砖讗讬谞讜 谞讞砖讘 讻专砖讜转 讛讬讞讬讚.


讗讬转讬讘讬讛 [讛拽砖讛 诇讜] 讬转专 注诇 讻谉 讗诪专 专' 讬讛讜讚讛: 诪讬 砖讬砖 诇讜 砖谞讬 讘转讬诐 讘砖谞讬 爪讬讚讬 专砖讜转 讛专讘讬诐. 注讜砖讛 诇讜 诇讞讬 诪讻讗谉 讜诇讞讬 诪讻讗谉, 讗讜 拽讜专讛 诪讻讗谉 讜拽讜专讛 诪讻讗谉 讜谞讜砖讗 讜谞讜转谉 讘讗诪爪注. 砖注诇 讬讚讬 讛诇讞讬讬诐 谞讞砖讘 讻讗讬诇讜 注砖讛 诪讞讬爪讜转 讘专砖讜转 讛专讘讬诐 讜诪注转讛 讬砖 诇讜 讘讬谉 砖谞讬 讛讘转讬诐 转讞讜诐 砖诇 专砖讜转 讛讬讞讬讚.


讗诪专讜 诇讜 讞讻诪讬诐: 讗讬谉 诪注专讘讬谉 专砖讜转 讛专讘讬诐 讘讻讱! 讜诪讚讘专讬 专' 讬讛讜讚讛 讗驻砖专 讗讬驻讜讗 诇诇诪讜讚 砖诇讞讬 讚讬谞讜 讻诪讞讬爪讛 讙诪讜专讛!


讜诪砖讬讘讬诐: 诇讗 讝讛 讛讜讗 讛讟注诐, 讗诇讗 讛转诐 拽住讘专 [砖诐 诪砖讜诐 砖住讘专] 专' 讬讛讜讚讛: 砖转讬 诪讞讬爪讜转 注讜砖讜转 诪讚讗讜专讬讬转讗 [诪谉 讛转讜专讛] 砖讛砖讟讞 讛诪爪讜讬 讘讬谞讬讛谉 谞讞砖讘 讻专砖讜转 讛讬讞讬讚, 讜诇讗 讛讜爪专讱 专' 讬讛讜讚讛 诇诇讞讬讬诐 讗诇讗 诇砖诐 讛讬讻专 讜住讬诪讜谉 讘诇讘讚. 讜讗诐 讻谉 讗讬谉 诇讛讘讬讗 专讗讬讛 讙诪讜专讛 讗祝 诪诪拽讜专 讝讛.


讘 讗诪专 专讘 讬讛讜讚讛 讗诪专 专讘: 诪讘讜讬 砖讗专讻讜 讻专讞讘讜 讗讬谞讜 谞讬转专 讘诇讞讬 诪砖讛讜 讻砖讗专 诪讘讜讬, 讗诇讗 讘驻住 讛专讞讘 讗专讘注讛 讟驻讞讬诐, 诪砖讜诐 砖诇讗 讝讛 讛诪讘讜讬 砖讚讘专讜 讘讜 讞讻诪讬诐. 讗诪专 专讘 讞讬讬讗 讘专 讗砖讬 讗诪专 专讘: 诪讘讜讬 砖讗专讻讜 讻专讞讘讜 讗讬谞讜 谞讬转专 讘拽讜专讛 讟驻讞.


讗诪专 专' 讝讬专讗: 讻诪讛 诪讻讜讜谞谉 砖诪注转讗 讚住讘讬 [讻诪讛 诪讻讜讜谞讜转 讛诇讻讜转讬讛诐 砖诇 讛讝拽谞讬诐, 讝拽谞讬 讛讞讻诪讬诐] 讜诪住讘讬专: 讻讬讜谉 砖诪讘讜讬 讝讛 讗专讻讜 讻专讞讘讜 鈥� 讛讜讛 诇讬讛 [讛专讬 讛讜讗] 讻讞爪专, 讜讞爪专 讗讬谞讛 谞讬转专转 讘诇讞讬 讜拽讜专讛 讗诇讗 讘驻住 讗专讘注讛.


讗诪专 专' 讝讬专讗: 讗祝 注诇 驻讬 讻谉 讗讬 拽砖讬讗 诇讬 鈥� 讛讗 拽砖讬讗 诇讬 [讗诐 拽砖讛 诇讬, 讛专讬 讝讛 拽砖讛 诇讬]: 诇讬讛讜讬 讛讗讬 [砖讬讛讬讛 讝讛] 讛诇讞讬 讻驻住 诪砖讛讜 讜谞砖转专讬 [讜讬转讬专] 讗转 讛诪讘讜讬, 讻驻讬 砖谞讬转专转 驻讬专爪转 讛讞爪专 注诇 讬讚讬 驻住!


讜诪注讬专讬诐 讜诪住讘讬专讬诐 砖讗讬谉 讛讚讘专 讻谉, 讻讬 讗砖转诪讬讟转讬讛 讛讗 讚讗诪专 [谞砖诪讟, 谞注诇诐 诪诪谞讜 讝讛 砖讗诪专] 专' 讗住讬 讗诪专 讘砖诐 专' 讬讜讞谞谉: 驻住讬 讞爪专 爪专讬讻讬谉 砖讬讛讗 讘讛谉 讗专讘注讛 讟驻讞讬诐 讜讗讬诇讜 诇讞讬 讚讬讜 讘诪砖讛讜.


讗诪专 专讘 谞讞诪谉: 谞拽讟讬谞谉 [诪讞讝讬拽讬诐 讗谞讜 讘讻诇诇 讝讛], 讗讬讝讛讜 诪讘讜讬 砖谞讬转专 讘诇讞讬 讜拽讜专讛 鈥� 讻诇 砖讗专讻讜 讬转专 注诇 专讞讘讜, 讜讘转讬诐 讜讞爪专讜转 驻转讜讞讬诐 诇转讜讻讜, 讜讗讬讝讜 讛讬讗 讞爪专 砖讗讬谞讛 谞讬转专转 讘诇讞讬 讜拽讜专讛 讗诇讗 讘驻住 讗专讘注讛 鈥� 讻诇 砖讛讬讗 诪专讜讘注转.


讜转讜讛讬诐: 诪专讜讘注转 鈥� 讗讬谉 [讻谉] 注讙讜诇讛 鈥� 诇讗 讗讬谞讛 谞讞砖讘转 讻讞爪专?! 讜诪转拽谞讬诐: 讛讻讬 拽讗诪专 [讻讱 讗诪专]: 讗讬 [讗诐] 讗专讻讛 讬转专 注诇 专讞讘讛 鈥� 讛讜讛 诇讬讛 [讛专讬 讛讬讗] 讻诪讘讜讬, 讜诪讘讜讬 讘诇讞讬 讜拽讜专讛 住讙讬讗 [讚讬讛] 讜讗讬 [讜讗诐] 诇讗 鈥� 讛讜讛 诇讛 [讛专讬 讛讬讗] 讞爪专.


讜砖讜讗诇讬诐: 讜讻诪讛 爪专讬讱 讗讜专讻讛 诇讛讬讜转 讬转专 注诇 专讞讘讛 讻讚讬 砖讬拽专讗 诪讘讜讬? 住讘专 砖诪讜讗诇 诇诪讬诪专 [诇讜诪专] 注讚 讚讗讬讻讗 [砖讬砖] 讘讗讜专讻讛 驻讬 砖谞讬诐 诪专讞讘讛. 讗诪专 诇讬讛 [诇讜] 专讘: 讛讻讬 [讻讱] 讗诪专 讞讘讬讘讬 (讚讜讚讬, 专' 讞讬讬讗): 讗驻讬诇讜 讗讜专讻讛 讬转专 注诇 专讜讞讘讛 讘诪砖讛讜 讞诇讬诐 注诇讬讛 讚讬谞讬 诪讘讜讬.


讗 诪住讜驻专 讘诪砖谞讛 砖转诇诪讬讚 讗讞讚 诪住专 讛诇讻讛 诇驻谞讬 专' 注拽讬讘讗, 讜诇讗 拽讬讘诇 专' 注拽讬讘讗 讗转 讚讘专讬讜.

